CELEX: C2004/239/02
Language: fi
Date: 2004-09-25 00:00:00
Title: Asia C-307/04 P: SEC Corporationin 15.7.2004 tekemä valitus Euroopan yhteisöjen ensimmäisen oikeusasteen tuomioistuimen toisen jaoston yhdistetyissä asioissa T-236/01, T-239/01, T-144/01—T-246/01, T-251/01 ja T-252/01, Tokai Carbon Co. Ltd ym. vastaan Euroopan yhteisöjen komissio, 29.4.2004 antamasta tuomiosta

25.9.2004   
            
            
               FI
            
            
               Euroopan unionin virallinen lehti
            
            
               C 239/1
            
         SEC Corporationin 15.7.2004 tekemä valitus Euroopan yhteisöjen ensimmäisen oikeusasteen tuomioistuimen toisen jaoston yhdistetyissä asioissa T-236/01, T-239/01, T-144/01—T-246/01, T-251/01 ja T-252/01, Tokai Carbon Co. Ltd ym. vastaan Euroopan yhteisöjen komissio, 29.4.2004 antamasta tuomiosta
   (Asia C-307/04 P)
   (2004/C 239/02)
   SEC Corporation (asia T-251/01 (1)), kotipaikka Amagasaki, Hyogo (Japani) on valittanut 15.7.2004 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen toisen jaoston yhdistetyissä asioissa T-236/01, T-239/01, T-144/01—T-246/01, T-251/01 ja T-252/01, Tokai Carbon Co. Ltd ym. vastaan Euroopan yhteisöjen komissio, 29.4.2004 antamasta tuomiosta. Valittajan edustaja on lakimies K. Platteau.
   Valittaja vaatii, että yhteisöjen tuomioistuin
   
               a)
            
            
               kumoaa valituksenalaisen tuomion siltä osin, kuin siinä todetaan, että komissiolla oli oikeus käyttää maailmanlaajuista liikevaihtoa erottavana tekijänä määrittäessään kantajalle määrättävän sakon perusmäärän
            
         
               b)
            
            
               kumoaa päätöksen (2) 3 artiklan, siinä muodossa kuin se on ensimmäisen oikeusasteen tuomioistuimen muuttamana, siltä osin kuin siinä määrätään valittajalle 6 138 miljoonan euron suuruinen sakko, tai ainakin alentaa tämän sakon määrää huomattavasti yhteisöjen tuomioistuimen asianmukaiseksi harkitsemaan määrään
            
         
               c)
            
            
               velvoittaa komission korvaamaan ensimmäisen oikeusasteen tuomioistuimessa ja yhteisöjen tuomioistuimessa aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Valittaja katsoo, että ensimmäisen oikeusasteen tuomioistuimen päätös on kumottava seuraavin perustein:
   
               1)
            
            
               EY:n perustamissopimuksen 253 artiklaa on rikottu ja ne bis in idem –periaatetta sekä oikeudenmukaisuuden periaatetta on loukattu, kun on katsottu, että komissio ei ole määrittäessään SEC:ille asetettua sakkoa ja tämän tapauksen erityisissä olosuhteissa ollut velvollinen ottamaan huomioon USA:n kilpailuviranomaisten SEC:ille aiemmin samojen tosiseikkojen perusteella määräämiä seuraamuksia.
            
         
               2)
            
            
               EY:n perustamissopimuksen 253 artiklaa on rikottu ja oikeudenmukaisuuden periaatetta sekä suhteellisuusperiaatetta on loukattu, kun on katsottu, että komissiolla on oikeus tehdä ero asianosaisille määrättävän sakon perusmäärässä yksinomaan maailmanlaajuisen liikevaihdon perusteella ja ottamatta huomioon SEC:n toiminnan laajuutta Euroopan talousalueella.
            
         
      (1)  EYVL C 31, 2.2.2002, s. 12.
   
      (2)  EY:n perustamissopimuksen 81 artiklan ja ETA-sopimuksen 53 artiklan soveltamisesta 18 päivänä heinäkuuta 2001 tehty komission päätös 2002/271/EY — Asia COMP/E-1/36.490 — Grafiittielektrodit